רובי לבקוביץ'

רובי לבקוביץ' (נולד ב-31 באוגוסט 1988) הוא כדורגלן ישראלי המשחק בעמדת השוער בקבוצת הפועל תל אביב. לבקוביץ' החל לשחק כדורגל במחלקות הנוער של הכח עמידר רמת גן והפועל פתח תקווה. בקיץ 2007 הצטרף לבית"ר שמשון תל אביב מהליגה הארצית. ב-7 בספטמבר 2007 ערך את הופעת הבכורה שלו בקריירה, בניצחון 2–1 נגד הפועל כפר שלם במסגרת גביע הטוטו, ובמסגרת הליגה ערך ארבע הופעות. בתום העונה הצטרף להפועל בני לוד מהליגה הלאומית, בה קיבל את ההזדמנות כשוער ראשון, אך בינואר 2009 עזב את המועדון וחתם בהפועל ניר רמת השרון. לאחר שלושה משחקים איבד את מקומו בהרכב ולא שיחק עד תום העונה. בקיץ 2009 חתם במכבי פתח תקווה מליגת העל. בעונת 2009/2010 שימש כשוער שני, וב-26 בדצמבר 2009 ערך את הופעת הבכורה שלו בליגת בעל, בהפסד 1–3 להפועל רעננה. בעונת 2010/2011 הפך לשוער הראשון של הקבוצה, וערך 29 הופעות בליגה. בעונת 2011/2012 איבד את מקומו בהרכב ללירן שטראובר, ובתום העונה ירדה הקבוצה לליגה הלאומית ושטראובר עזב את המועדון, ואילו לבקוביץ' שב לשמש כשוערה הראשון של הקבוצה בליגה הלאומית, עד שבינואר 2013 עזב את המועדון לאחר הגעתו של ניל אברבנאל. בהמשך חתם במכבי נתניה מליגת העל עד לסיום העונה, ואת הופעתו היחידה במועדון ערך ב-16 במרץ 2013, בהפסד 0–3 להפועל חיפה. לאחר יותר משנה שלא שיחק חתם בקיץ 2014 בהפועל באר שבע. ב-2 בספטמבר 2014 ערך את הופעת הבכורה שלו במועדון, בתיקו 0–0 נגד מכבי פתח תקווה בגביע הטוטו, ובסך הכול שותף בחמישה משחקים בכל המסגרות בעונת 2014/2015. בעונת 2015/2016 שותף בשלושה משחקים בגביע ובגביע הטוטו, והיה חלק מסגל הקבוצה שזכתה בתום העונה באליפות. בעונת 2016/2017 שיחק בהפועל חיפה, במדיה ערך 13 הופעות, מתוכן שבע הופעות בליגת העל. בעונת 2017/2018 חזר לליגה הלאומית ושימש כשוער ראשון בהפועל פתח תקווה. ב-24 ביוני 2018 חתם בהפועל תל אביב, לאחר שעלתה בחזרה לליגת העל. ב-1 באוגוסט 2018 ערך את הופעת הבכורה שלו במועדון, כשנכנס כמחליף בניצחון 2–1 על הפועל רעננה במסגרת גביע הטוטו. לבקוביץ' החל את העונה כשוער שני, אך לאחר הפסד הקבוצה להפועל חדרה במחזור הפתיחה של עונת 2018/2019 קיבל את חולצת השוער הראשון במקומו של אריק ינקו, הצטיין בניצחון 1–0 על הפועל חיפה במחזור השני, ופתח בהרכב הקבוצה בכל משחקיה עד תום העונה. ב-14 ביוני 2019 חתם לשנתיים בבודפשט הונבד, והפך לכדורגלן הישראלי הראשון בליגת העל ההונגרית. הוא ערך ארבע הופעות במדי הקבוצה במוקדמות הליגה האירופית, וב-1 באוגוסט נפצע ונדרש לתקופת החלמה ארוכה. ב-12 באוגוסט 2020 חזר לישראל וחתם בהפועל חדרה. ב-14 ביוני 2023 חזר לבקוביץ' לאחר עשר שנים למכבי פתח תקווה וחתם לשנתיים. ב-19 ביוני 2024 חזר לבקוביץ' לאחר חמש שנים להפועל תל אביב וחתם לשנה. הפועל באר שבע אליפות: 2015/2016 בודפשט הונבד הגביע ההונגרי: 2019/2020 מכבי פתח תקווה גביע המדינה: 2023/2024 מדיה וקבצים בנושא רובי לבקוביץ' בוויקישיתוף רובי לבקוביץ', באתר ההתאחדות לכדורגל בישראל רובי לבקוביץ', באתר Transfermarkt רובי לבקוביץ', באתר Soccerway רובי לבקוביץ', באתר FootballDatabase.eu אורי קידר, על הדבש ועל העוקץ: המצטיין של הפועל מסכם את העונה הכי גרועה בתולדות המועדון, באתר mynet‏ פתח תקווה, 31 במאי 2018 מאור רחמני, ‏שער חליפין: מהפך השוער בהפועל במבחן הדרבי, באתר ONE‏, 1 באוקטובר 2018 נדב צנציפר, רובי לבקוביץ' חתם בהפועל ת"א, באתר ynet, 24 ביוני 2018 נדב צנציפר, כוננות ספיגה: רובי לבקוביץ' מוכן לדרבי, באתר ynet, 14 בינואר 2019 נדב צנציפר, רובי לבקוביץ' חתם בהונבד ההונגרית, באתר ynet, 14 ביוני 2019 רובי לבקוביץ' כנראה גמר את העונה, באתר ynet, 4 באוגוסט 2019 שמעון אלבז ומיקי שוורץ, אחמד עאבד בדרך חזרה לאחי נצרת, לבקוביץ' חתם בחדרה, באתר ynet, 12 באוגוסט 2020 תומר חבז, ‏רובי לבקוביץ' חתם רשמית במכבי פתח תקווה, באתר ONE‏, 14 ביוני 2023